Venus Williams

Venus Ebony Starr Williams (s. 17. kesäkuuta 1980 Lynwood, Kalifornia) on yhdysvaltalainen tennisammattilainen ja nelinkertainen olympiavoittaja. Hän oli WTA:n rankinglistalla maailman ykköspelaaja vuonna 2002 yhteensä 11 viikon ajan. Hän on Richard ja Oracene Williamsin tytär. Venuksen valmentajana toimii hänen isänsä Richard Williams. Hänen nuorempi siskonsa Serena Williams on myös tunnettu tennisammattilainen.

 Ura 

Williams tuli tunnetuksi vuonna 1997, jolloin hän selviytyi Yhdysvaltain avoimissa loppuotteluun. Tuolloin Martina Hingis oli vielä häntä parempi. Lopullinen läpimurto tapahtui vuonna 2000, jolloin hän voitti Wimbledonin ja Yhdysvaltain avoimet. Hän voitti myös Sydneyn olympialaisissa kaksi olympiakultaa, kaksinpelistä ja nelinpelistä. Kaksinpelin finaalissa hän voitti Venäjän Jelena Dementjevan ja nelinpelissä hänen parinaan pelasi hänen pikkusiskonsa Serena. Hän voitti myös seuraavana vuonna Wimbledonin ja Yhdysvaltain avoimet. Wimbledonin hän voitti myös vuosina 2005, 2007 ja 2008 sekä hävisi loppuottelun vuosina 2002 ja 2003. Ranskan avoimissa Williams on päässyt finaaliin vuonna 2002 ja Australian avoimissa vuonna 2003. Kaikissa Venus Williamsin tappioon 2000-luvulla päättyneissä Grand Slam -finaaleissa voittaja on ollut Serena Williams.

Venus Williams nousi maailmanlistan ykköseksi ensimmäisen kerran 25. helmikuuta 2002 ja oli listan kärjessä kolmeen otteeseen yhteensä 11 viikon ajan. Nelinpelaajana hän on Serena-siskonsa kanssa voittanut Ranskan ja Yhdysvaltain avoimet vuonna 1999, Wimbledonin vuosina 2000, 2002 ja 2008 sekä Australian avoimet vuosina 2001 ja 2003. Sekanelinpelissä hän voitti Justin Gimelstobin parina Australian ja Ranskan avoimet mestaruudet vuonna 1998.

Venus Williams on voittanut 45 WTA-kaksinpeliturnausta. Viimeisin voitto on helmikuulta 2014 Dubaissa käydystä turnauksesta, jonka loppuottelussa hän voitti Alizé Cornetin.

Vuoden 2009 Ranskan avoimissa Venus Williams putosi kolmannella kierroksella hävittyään suoraan kahdessa erässä unkarilaiselle Ágnes Szávayille.

Wimbledonin vuoden 2009 turnauksessa Williams eteni naisten kaksinpelissä loppuotteluun, jossa hän kohtasi siskonsa Serena Williamsin. Sisarukset kohtasivat Wimbledonin loppuottelussa neljännen kerran urallaan. Venus hävisi loppuottelun suoraan kahdessa erässä.

Venus Williams keskeytti osallistumisensa Yhdysvaltain avoimeen tennisturnaukseen 2011 ja ilmoitti julkisuudessa, että hänellä on diagnosoitu Sjögrenin syndrooma. Sairauden vuoksi Williams ei pelannut pitkään aikaan. Wimbledonin tennisturnaukseen 2012 hän kuitenkin osallistui ja voitti nelinpelimestaruuden yhdessä sisarensa Serenan kanssa.

Kaksinpelivoitot Grand Slam -turnauksissa (7)
VuosiTurnausVastustaja loppuottelussaTulos2000  Wimbledon   Lindsay Davenport  6–3, 7–6(3) 2000  Yhdysvallat   Lindsay Davenport  6–4, 7–52001  Wimbledon   Justine Henin   6–1, 3–6, 6–02001  Yhdysvallat   Serena Williams  6–2, 6–42005  Wimbledon   Lindsay Davenport  4–6, 7–6(4), 9–72007  Wimbledon   Marion Bartoli  6–4, 6–12008  Wimbledon   Serena Williams  7–5, 6–4

Nelinpelivoitot Grand Slam -turnauksissa (14)
VuosiTurnausPariVastustaja loppuottelussaTulos 1999  Ranska   Serena Williams  Martina Hingis   Anna Kournikova  6–3, 6–7, 8–6 1999  Yhdysvallat   Serena Williams  Chanda Rubin  Sandrine Testud  4–6, 6–1, 6–4 2000  Wimbledon   Serena Williams  Julie Halard-Decugis   Ai Sugiyama  6–3, 6–2 2001  Australia   Serena Williams  Lindsay Davenport   Corina Morariu  6–2, 4–6, 6–4 2002  Wimbledon   Serena Williams  Virginia Ruano Pascual   Paola Suárez  6–2, 7–5 2003  Australia   Serena Williams  Virginia Ruano Pascual   Paola Suárez  4–6, 6–4, 6–3 2008  Wimbledon   Serena Williams  Lisa Raymond  Samantha Stosur  6–2, 6–2 2009  Australia   Serena Williams  Daniela Hantuchová  Ai Sugiyama  6–3, 6–3 2009  Wimbledon   Serena Williams  Samantha Stosur  Rennae Stubbs  7–6(4), 6–4 2009  Yhdysvallat   Serena Williams  Cara Black Liezel Huber  6–2, 6–2 2010  Australia   Serena Williams  Cara Black Liezel Huber  6–4, 6–3 2010  Ranska   Serena Williams  Květa Peschke   Katarina Srebotnik  6–2, 6–3 2012  Wimbledon   Serena Williams  Andrea Hlaváčková  Lucie Hradecká  7–5, 6–4 2016  Wimbledon   Serena Williams   Tímea Babos Jaroslava Švedova  6–3, 6–4

 Lähteet 

 Aiheesta muualla 

Venus Williamsin virallinen kotisivu 

Luokka:Yhdysvaltalaiset tennispelaajat
Luokka:Yhdysvaltalaiset olympiavoittajat
Luokka:Vuonna 1980 syntyneet
Luokka:Elävät henkilöt